Војни, санитетски и несанитетски губици у Српској војсци у Балканским и Првом светском рату је ретроспективни приказ доступних података о збрињавању повређених у Балканским ратовима и Првом светском рату. Подаци нису у потпуности тачни јер или не постоје или нису довољно истражени. За ранији период, после паљења Архива санитетске службе у Краљеву 1915. године (у току повлачења српске војске), једини извор проучавања ових података били су полузванични и полуприватни, записи високих руководилаца санитетске службе и касније објављени радови учесника.